

**ΕΛΛΗΝΙΚΗ ΔΗΜΟΚΡΑΤΙΑ**

**ΕΙΡΗΝΟΔΙΚΕΙΟ ΑΧΑΡΝΩΝ**

**ΗΡΩΩΝ ΠΟΛΥΤΕΧΝΕΙΟΥ 73 Αχαρνές, 25-1-2022**

**13674 ΑΧΑΡΝΕΣ**

**Πληρ.: κα Συρανίδου Παρθένα**

**Τηλ.: 210 2443007 και 2102448573-4**

**Email:** [**grammateia@eirinodikeio-acharnon.gov.gr**](mailto:grammateia@eirinodikeio-acharnon.gov.gr)

**ΕΠΕΙΓΟΥΣΑ ΑΝΑΚΟΙΝΩΣΗ**

Κατόπιν της από 24-01-2022 Ανακοίνωσης του Υπουργείου Δικαιοσύνης για την αναστολή λειτουργίας όλων των Δικαστηρίων και Εισαγγελιών της Περιφέρειας Αττικής για την 25η και 26η Ιανουαρίου 2022, λόγω των αιφνίδιων και έντονων καιρικών φαινομένων, ενημερώνουμε ότι αναστέλλονται όλες οι εργασίες του Ειρηνοδικείου Αχαρνών για την 25η-01-2022 και 26η-01-2022.Ειδικότερα:

1. Δεν θα εκφωνηθούν οι υποθέσεις ειδικών διαδικασιών, εκουσίας δικαιοδοσίας, ασφαλιστικών μέτρων.
2. Θα εκφωνηθούν από ώρα 12:00 και μετά μόνο οι αιτήσεις προσωρινών διαταγών. Σε περίπτωση μη εμφάνισης διαδίκου, εκτός από εξαιρετικά επείγουσες κατά την κρίση του δικάζοντος περιπτώσεις, η υπόθεση θα αναβάλλεται στην πλέον σύντομη δικάσιμο.
3. Όλες οι υποθέσεις που θα αποσυρθούν, θα προσδιορίζονται αυτεπάγγελτα οίκοθεν με Πράξη της Διευθύνουσας το Ειρηνοδικείο Αχαρνών με ενημέρωση της πλατφόρμας solon.gov.gr, η οποία θα επέχει θέση κλήτευσης όλων των διαδίκων.
4. Οι προθεσμίες κλεισίματος φακέλων όλων των διαδικασιών ενώπιον του Δικαστηρίου καθώς και λοιπές προθεσμίες διενέργειας κάθε είδους πράξεων και άλλων ενεργειών (ενδεικτικά: αποποιήσεις κληρονομίας, δηλώσεις τρίτου κλπ.) ενώπιον του Δικαστηρίου Αχαρνών που λήγουν την Τρίτη 25-01-2022 και Τετάρτη 26-01-2022, παρατείνονται έως την Πέμπτη 27-01-2022 και την Παρασκευή 28-01-2022 αντίστοιχα.
5. Οι μάρτυρες, εγκαλούντες και εγκαλούμενοι που έχουν κληθεί για κατάθεση στα πλαίσια προκαταρκτικής εξέτασης/προανάκρισης, θα λάβουν νέες κλήσεις.
6. Τα τμήματα Γραμματείας του Δικαστηρίου δεν θα εξυπηρετούν το κοινό και τους πληρεξούσιους δικηγόρους σε άλλα αντικείμενα πλην των αιτημάτων προσωρινής διαταγής.

**Η Διευθύνουσα το Ειρηνοδικείο Αχαρνών**

**Ελευθερία Αναστασοπούλου**

**Ειρηνοδίκης Γ΄**